

**PABRADĖS SOCIALINĖS GLOBOS NAMAI**

**DIREKTORIUS**

**ĮSAKYMAS**

**DĖL PABRADĖS SOCIALINĖS GLOBOS NAMŲ SUPAPRASTINTŲ VIEŠŲJŲ PIRKIMŲ TAISYKLIŲ PAKEITIMO**

2016 m. rugpjūčio 17 d. Nr. V-33

Pabradė

1. Vadovaujantis [Lietuvos Respublikos viešųjų pirkimų įstatymo 85 straipsnio 2 dalies nuostatomis](http://www3.lrs.lt/pls/inter3/dokpaieska.showdoc_l?p_id=389851) p a k e i č i u 2016 m. vasario 8 d. direktoriaus įsakymu Nr. V-12 patvirtintas Pabradės socialinės globos namų Supaprastintų viešųjų pirkimų taisykles (toliau – Taisyklės):

1.1. Taisyklių 16.1 punktą išdėstau taip: „16.1. atliekami mažos vertės pirkimai; kai sudaromos prekių, paslaugų pirkimo sutarties vertė yra ne didesnė kaip 40 000 eurų (be PVM), o darbų pirkimo sutarties vertė yra ne didesnė kaip 100 000 eurų (be PVM);“;

1.2. Taisyklių 21.2.2 punktą išdėstau taip: „21.2.2. skelbiamų pirkimų atveju, kai sudaromos pirkimo sutarties vertė yra ne didesnė kaip 45 000 eurų (be PVM);“;

1.3. Taisyklių 25 punktą išdėstau taip: „25. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas raštu (išskyrus atvejus, kai pirkimo sutartis sudaroma žodžiu) ir jam nurodomas laikas, iki kada jis turi pasirašyti pirkimo sutartį. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo, arba iki perkančiosios organizacijos nurodyto laiko tiekėjas nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, arba ūkio subjektų grupė neįsteigia juridinio asmens, kaip nustatyta Viešųjų pirkimų įstatyme ir/ar pirkimo dokumentuose, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.“;

1.4. Taisyklių 26 punktą išdėstau taip: „26. Sudarant pirkimo sutartį, joje negali būti keičiama laimėjusio tiekėjo pasiūlymo kaina, derybų protokole ar po derybų pateiktame galutiniame pasiūlyme užfiksuota galutinė derybų kaina ir pirkimo dokumentuose bei pasiūlyme nustatytos pirkimo sąlygos. Pirkimo sutartyje, kai ji sudaroma raštu, išskyrus, kai sutartis sudaroma atlikus mažos vertės pirkimą, turi būti nustatyta:“;

1.5. Taisyklių 38.1 punktą išdėstau taip: „38.1. kai prekių, paslaugų pirkimo sutarties vertė yra ne didesnė kaip 25 000 eurų (be PVM), darbų pirkimo sutarties vertė yra ne didesnė kaip 45 000 eurų (be PVM).“;

1.6. Taisyklių 39 punktą išdėstau taip: „39. Perkančioji organizacija, prašydama pateikti pasiūlymus, privalo kreiptis į daugiau kaip 1 tiekėją, kai prekių, paslaugų pirkimo sutarties vertė yra didesnė kaip 25 000 eurų (be PVM), darbų pirkimo sutarties vertė yra didesnė kaip 45 000 eurų (be PVM), ar aplinkybės nėra išvardintos Taisyklių 38 punkte.“;

1.7. Taisyklių 41.1 punktą išdėstau taip: „41.1. pirkimo sutarties vertė yra ne didesnė kaip 25 000 eurų (be PVM);“;

1.8. Taisyklių priedą Nr. 1 išdėstau taip:

„Supaprastintų pirkimų taisyklių

Priedas Nr.1

**PABRADĖS SOCIALINĖS GLOBOS NAMAI**

**TIEKĖJŲ APKLAUSOS PAŽYMA Nr.**

**Sudarytos sutarties numeris:**

arba

**Sąskaitos faktūros numeris:**

|  |  |  |
| --- | --- | --- |
| **Pirkimo objekto BVPŽ kodas:**  | **Paslaugos kategorija:**  | **Pirkimo objekto pavadinimas, trumpas aprašymas:**  |
|  |  |  |

**1. Pirkimą atlieka:** pirkimo organizatorius arba komisija*(pabraukti).*

Pirkimą atlieka pirkimų organizatorius, vadovaujantis Supaprastintų viešųjų pirkimų taisyklių (toliau- Taisyklės) ....punktu.

Pirkimą atliekančios komisijos nariai:

**2. Apklausos būdas pasirinktas**, vadovaujantis Taisyklių ..... punktu.

**3. Apklausos data:**

**4. Tiekėjai apklausti** *(pabraukti)*: raštu arba žodžiu.

**5. Apklausti tiekėjai:**

|  |  |  |
| --- | --- | --- |
| **Pavadinimas/Vardas Pavardė** | **Adresas, ar telefonas, ar el. paštas, ar faksas** | **Kaina (įkainis)****Eurais su PVM**  |
|  |  |  |
|  |  |  |
|  |  |  |

**Pastabos, jei yra:**

**6. Tinkamiausiu pripažintas tiekėjas ir to priežastys**: „ “ pasiūlė mažiausią kainą arba ekonomiškai naudingiausią pasiūlymą *(pabraukti).*

**7. Jei įvertinti mažiau nei trijų tiekėjų siūlymai, to priežastys:** Taisyklių ....punktas.

**8**. **Sutartis sudaroma** *(pabraukti):*

Žodžiu, vadovaujantis Viešųjų pirkimų įstatymo 18 str. 10 d. nuostatomis. PVM sąskaita faktūra atstoja viešojo pirkimo pardavimo sutartį.

Raštu.

**9. Pažymą parengė:**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_

 (data)“

Direktorius Vytautas Vigelis